open-index/open-wikipedia-markdown huggingface dataset:
אניטה טרוורסי

**אניטה טרוורסי** (; ) הייתה זמרת שווייצרית, הידועה בזכות השתתפותה באירוויזיון 1960 ובאירוויזיון 1964.

## ביוגרפיה
טרוורסי נחשפה לעולם המוזיקה מאביה, והחלה לשיר יחד עם תזמורת בשנות ה-50. היא אף הייתה חברה בתזמורת של ערוץ הרדיו השווייצרי בשפה האיטלקית. בשנת 1956 השתתפה בקדם השווייצרי למהדורה הראשונה של תחרות הזמר של האירוויזיון, אירוויזיון 1956. היא ביצעה את השיר "Bandanelle Ticinese", והפסידה לליס אסיה עם השירים "Refrain" ו-"Das alte Karussell". אולם היא הייתה חלק ממצבת זמרות הליווי של אסיה. בשנת 1959 חתמה על חוזה הקלטות עם חברת תקליטים איטלקייה. בהמשך הוציאה לאור מספר שירים עם אדריאנו צ'לנטנו. טרוורסי ייצגה את שווייץ במספר פסטיבלי זמר, דוגמת פסטיבל סופוט בפולין, פסטיבל ריו דה ז'ניירו בברזיל ופסטיבל אורפיאוס הזהב בבולגריה.

ב-29 בפברואר 1960 התקיים הקדם השווייצרי לאירוויזיון 1960, עם השיר "Cielo e terra". היא הגיעה למקום הראשון, ונבחרה לייצג את המדינה באירוויזיון. ב-29 במרץ ביצעה את שירה על בימת התחרות. היא הגיעה למקום השמיני עם חמש נקודות. טרוורסי ניסתה להתמודד פעם נוספת בקדם השווייצרי ב-1961 עם "Finalmente" (איטלקית) וב-1963 עם "Komme mit mir", "Voglio vivere" ו-"La più bella canzone del mondo" (גרמנית ואיטלקית בהתאמה). ב-1964 זכתה בקדם עם השיר "I miei pensieri", ונבחר לייצג את שווייץ באירוויזיון 1964, שהתקיים ב-21 במרץ בקופנהגן. אולם הבלדה הזו לא מצאה חן בעיני השופטים, והוא דורג יחד עם שלושה שירים נוספים במקום האחרון עם אפס נקודות. בשנת 1968 הופיע בסופוט בפעם נוספת גם בתור נציגת שווייץ. היא ביצעה את השיר הפולני "Odra rzeka", והגיעה למקום השני אחרי הנציגה האיטלקייה. מאמצע שנות ה-60 זכו הקלטותיה של טרוורסי להצלחה מועטה. בתחילת שנות ה-70 פרשה מחייה הציבוריים.

טרוורסי נפטרה מסיבות לא ידועות בבלינצונה ב-25 בספטמבר 1991, בגיל 54.

## קישורים חיצוניים

## הערות שוליים

קטגוריה:זמרות שווייצריות
קטגוריה:משתתפי אירוויזיון 1960
קטגוריה:משתתפי אירוויזיון 1964
קטגוריה:נציגי שווייץ באירוויזיון
קטגוריה:ילידות 1937
קטגוריה:שווייצרים שנולדו ב-1937
קטגוריה:נפטרות ב-1991
קטגוריה:נפטרים ב-1991
בלוסג

**אגשג'האזה** (בהונגרית: **Ballószög**) הוא כפר בנפת קצ'קמט שבמחוז באץ'-קישקון במרכז הונגריה.

האזור מיושב מאות שנים והכפר הוזכר לראשונה במאה ה-14, היישוב עצמו הוקם בשנת 1954 והוכרז ככפר עצמאי.

## קישורים חיצוניים

* 

## הערות שוליים

קטגוריה:הונגריה: כפרים
אגשאג'האזה

**אגשאג'האזה** (בהונגרית: **Ágasegyháza**) הוא כפר בנפת קצ'קמט שבמחוז באץ'־קישקון בדרום־מזרח הונגריה.

כמו יישובים רבים באירופה, גם מספר התושבים באגשאג'האזה נמצא בירידה. בשנת 1990 חיו בכפר 1,956 תושבים, ובשנת 2021 רק 1,887 תושבים.

האזור מיושב מאות שנים, היישוב עצמו היה פרוור של קצ'קמט עד שנת 1952, אז הוכרז ככפר עצמאי.

## קישורים חיצוניים

* 

## הערות שוליים

קטגוריה:הונגריה: כפרים
פלשלאיוש

**פלשלאיוש** (בהונגרית: **Felsőlajos**) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. 

האזור מיושב מאות שנים, אך היישוב עצמו הוקם רק בשנת 1986 והוכרז ככפר עצמאי. 

הכנסייה הראשונה בכפר הוקמה בשנת 2010.

## קישורים חיצוניים

* 

## הערות שוליים

קטגוריה:הונגריה: כפרים
אינדיה אדמס

**אינדיה אדמס** (; 5 במרץ 1927 – 25 באפריל 2020) הייתה זמרת פלייבק אמריקאית. קולה נשמע במספר פסקולים של סרטים. השחקניות בסרט, לרבות סיד צ'ריס וג'ואן קרופורד, ביצעו ליפ סינק על מנת לסנכרן את קולה של אדמס עם תנועות השפתיים שלהן.

## קריירה
היא הקליטה את קולות השירה של סיד צ'ריס וקרופורד בסרטים "קרון הלהקה" ו-"Torch Song" מ-1953 בהתאמה.

אדמס התגורהה באנגליה בשנים 1965–1981, ובשנים 1969–1970 הייתה השחקנית מחליפה של ג'ינג'ר רוג'רס להפקת הבמה של תיאטראות וסט אנד, *Mame*, בתיאטרון דרורי ליין שבלונדון.

בשנת 1991, יחד עם שתי זמרות פלייבק נוספות, ג'ו אן גריר ואנט וורן, הקליטה מספר שירים בסרט *Voices* של אלן אייכלר, בניהולו המוזיקלי של ג'ון מקדניאל. באותה השנה, לאחר שנעלמה במשך עשרים שנים מהעין הציבורית, החלה אדמס להופיע ב-Catalina Bar and Grill. עד מותה המשיכה להופיע במועדונים ובמחזות זמר.

## חיים אישיים
אדמס נישאה לג'ק סטנלי ב-1951, ונפטרה ב-25 באפריל 2020, בגיל 93.

## דיסקוגרפיה
* *India Adams Sings!*
* *Comfort Me with Apples*
* *India Adams Sings Again*

## קישורים חיצוניים

* ביוגרפיה

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:זמרות אמריקאיות
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
אברהם בר בירנבאום

**אברהם בר בירנבאום** (לעיתים: בירנבוים; ג' בשבט ה'תרכ"ו, 19 בינואר 1866 – י"ט בחשוון ה'תרפ"ג, 10 בנובמבר 1922) היה חזן, מייסד בית ספר לחזנות ומו"ל.

## ביוגרפיה
נולד בפולטוסק למשה לייב, מחסידי קוצק וגור. בגיל צעיר הצטרף למקהלת חזנים והחל לבקר בסתר בקונצרטים. כשמשפחתו עקרה ללודז' התקרב לחוגו של הגביר המוזיקולוג חיים חייקל ינובסקי ודרכו התוודע למוזיקה הכללית. הוא למד שחיטה כדי להתפרנס במשרה משולבת של שוחט וחזן שהייתה מקובלת בזמנו, ולאחר שלא הצליח להשיג משרה כזו בפולין, היגר להונגריה והתמנה כשוחט וחזן באטרש.

במקביל לעיסוקו החדש החל ללמוד מוזיקה וכן גרמנית. הוא חיבר את יצירתו המוזיקלית הראשונה ופרסם כמה מאמרים בענייני חזנות בעיתון העברי "הצפירה".

בשנת ה'תרנ"א הצליח לקבל מינוי כחזן בפרושניץ הסמוכה ללודז' ושב לפולין. הוא הקים בעיר מקהלה ואף חיבר בה שתיים מיצירותיו החשובות: "במה מדליקין" המבוססת על ניגון לימוד הגמרא ושזכתה לביצוע בקונצרטים רבים, ו"ונתנה תוקף".

כעבור זמן מה, התמנה כחזן הראשי בבית הכנסת הגדול בצ'נסטוכוב. בתקופה זו תרגם ספרי מוזיקה לעברית והחל ללמד תלמידים בהתכתבות, בעשרים וחמשה שיעורים-מכתבים שהפיץ בקרב תלמידיו ביידיש, רוסית ועברית.

הוא יסד "בית חינוך לחזנים" (בין בוגריו, החזן פנחס שרמן ששימש חזן-שני בבית הכנסת טלומצקה בוורשה ונספה בשואה, ודוד פלדמן מצ'רנוביץ ולימים בצפון תל אביב).

בשנת ה'תרנ"ו, 1896, יסד את "ירחון החזנים" שבה פרסם יצירות של חזנים נודעים כמו גם מיצירותיו ופרסום עצמי לבית הספר שלו. ארבעה גליונות יצאו לאור ברציפות ולאחר הפסקה של שנה, הופיע גיליון נוסף בחודש ניסן ה'תרנ"ז, 1897.

ב-1913 התפטר ועבר ללודז'. הוא ניסה להקים שבועון בשם "יידישער סלון" אך פרוץ מלחמת העולם הראשונה מנע את התוכנית. בירנבאום החל לעסוק במסחר והקים חנות לכלי נגינה בלודז'.

בירנבאום נפטר בפאומיות בעת ביקור בצ'נסטוכוב ונקבר בעיר בהלוויה המונית.


קובץ:Music Book by Hazan and Composer A.B. Birnbaum, Poland 1902. V.jpg
קובץ:Music Book by Hazan and Composer A.B. Birnbaum, Poland 1902. IV.jpg
קובץ:Music Book by Hazan and Composer A.B. Birnbaum, Poland 1902. III.jpg


## לקריאה נוספת
* עקיבא צימרמן, **[https://cms.education.gov.il/NR/rdonlyres/3E58665D-48DA-4475-984C-1D122EDAD512/179258/chazanut1.pdf#page=111 החזן אברהם בר ברנבאום ועיתונו "ירחון החזנים"]**, בתוך: **דוכן: מאסף למוסיקה יהודית**, יד, ירושלים: רננות, המכון למוסיקה יהודית, תשנ"ו, עמ' 152–157

* מ. קיפניס, 'בעריהמטע אידישע זינגער', ⁨⁨דער פארשטעהער⁩, 3 דצמבר 1907⁩⁩⁩ 

## קישורים חיצוניים

*  (שם נולד תרכ"ה)
* אברהם בר בירנבאום באתר 'מרכז לחקר המוסיקה היהודית' של האוניברסיטה העברית בירושלים
* 

קטגוריה:יהודים פולנים
קטגוריה:חזנים פולנים
קטגוריה:לודז': אישים
קטגוריה:מו"לים יהודים פולנים
קטגוריה:ילידי 1866
קטגוריה:נפטרים ב-1922
פיגוע הירי בקופנהגן (2022)

**[[פיגוע ירי|פיגוע הירי]] בקופנהגן** התבצע ב־3 ביולי 2022, במרכז הקניות Field's  שבקופנהגן, דנמרק. שלושה אנשים נרצחו ושלושה נפצעו בפיגוע.

## פרטי הפיגוע
הפיגוע התרחש במרכז הקניות Field's שבקופנהגן, דנמרק. 3 אנשים נהרגו בפיגוע ושלושה נפצעו.

הכבישים בסביבת מוקד הירי נחסמו, חשוד בן 22 ממוצא דני נעצר על-ידי משטרת קופנהגן.

זהו ירי המוני הראשון בקופנהגן מאז פיגועי הירי בקופנהגן (2015).

## קישורים חיצוניים
* 

## הערות שוליים

קטגוריה:פעולות טרור ב-2022
קטגוריה:פיגועי ירי
קטגוריה:קופנהגן: היסטוריה
קטגוריה:2022 בדנמרק
מאטיס טל

**מאטיס טל** (בצרפתית: **Mathys Tel**; נולד ב־27 באפריל 2005) הוא כדורגלן צרפתי המשחק בעמדת החלוץ בטוטנהאם הוטספר.

## קריירה
טל הוא שחקן אקדמיית הנוער של פריז, והצטרף לסטאד רן ב-2020.

הוא ערך את הופעת הבכורה שלו ב-15 באוגוסט 2021 בתיקו 1-1 נגד ברסט. הופעת הבכורה שלו, בגיל 16 שנים ו-110 ימים, הפך אותו לשחקן הצעיר ביותר שהופיע במשחק רשמי עבור המועדון, שיא אשר הוחזק בעבר על ידי אדוארדו קמבינגה.

ב-25 ביולי 2022 חתם לחמש שנים בבאיירן מינכן, עליו היא שילמה 28 מיליון אירו. ב-5 באוגוסט ערך את הופעת הבכורה שלו במועדון, כשהחליף את סרג' גנאברי בניצחון 1–6 על איינטרכט פרנקפורט במסגרת המחזור הראשון בבונדסליגה לעונת 2022/2023. ב-10 בספטמבר כבש שער בכורה בקבוצה, בתיקו 2-2 עם שטוטגרט. ב-20 בספטמבר 2023 כבש שער בכורה בליגת האלופות, בניצחון 3-4 על מנצ'סטר יונייטד. ב-6 במרץ 2024 האריך את חוזהו במועדון עד 2029.

ב-3 בפברואר 2025 הושאל טל אל טוטנהאם הוטספר. בסוף העונה חתם בקבוצה ל-6 שנים.

## תארים
**באיירן מינכן**
* הסופר קאפ הגרמני: 2022
* אליפות גרמניה: 2022/2023
;טוטנהאם הוטספר
* הליגה האירופית : 2025
## קישורים חיצוניים

* 

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סטאד רן
קטגוריה:כדורגלני באיירן מינכן
קטגוריה:כדורגלני טוטנהאם הוטספר
קטגוריה:ספורטאים צרפתים בגרמניה
קטגוריה:ספורטאים צרפתים באיטליה
קטגוריה:צרפתים שנולדו ב-2005
שיי צ'ארלס

**שיי צ'ארלס** (באנגלית: **Shea Charles**, נולד ב-5 בנובמבר 2003 במנצ'סטר שבאנגליה) הוא כדורגלן צפון אירי המשחק בעמדת הקשר בסאות'המפטון ובנבחרת צפון אירלנד.

## קריירת מועדונים
צ'ארלס משחק במחלקת הנוער של מנצ'סטר סיטי מהפרמייר ליג החל משנת 2011. ב-28 במאי 2023 ערך את הופעתו הבכורה בקבוצה הבוגרת בהפסד 1-0 לברנטפורד. 

ב-12 ביולי 2023 חתם בסאות'המפטון לשלוש שנים.

## קריירה בינלאומית
ב-2 ביוני 2022 ערך צ'ארלס את הופעת הבכורה שלו בנבחרת צפון אירלנד, בהפסד 1-0 לנבחרת יוון במסגרת ליגת האומות 2022/2023.

## קישורים חיצוניים

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:מנצ'סטר: כדורגלנים
קטגוריה:כדורגלני מנצ'סטר סיטי
קטגוריה:כדורגלני סאות'המפטון
קטגוריה:כדורגלני שפילד ונסדיי
קטגוריה:כדורגלני נבחרת צפון אירלנד
קטגוריה:בריטים שנולדו ב-2003
ולדמארס רופשיס

**ולדמארס רופשיס** (בליטאית: **Valdemaras Rupšys**; נולד ב-25 במאי 1967) הוא לוטננט גנרל ליטאי שכיהן כראש ההגנה (מקביל לרמטכ"ל) של הכוחות המזוינים של ליטא בשנים 2019–2024.

## ביוגרפיה
רופשיס נולד בשיאוליאי ב-25 במאי 1967. בשנת 1985 החל ללמוד בבית הספר לקציני חיל הקשר בעיר נובוצ'רקסק. בשנת 1989 עזב את הלימודים, בעקבות המצב הפוליטי בברית המועצות ושב לליטא. לאחר העצמאות של ליטא ב-1990, התגייס לכוחות המזוינים של ליטא. ב-2005 החל ללמוד באקדמיה הצבאית ע"ש הגנרל יונאס ז'מאיטיס. ב-2011 מונה למפקד בריגדת חיל הרגלים הממוכן זאב הברזל. ב-2013 מונה לראש מחלקת כוח אדם במשרד ההגנה הליטאי. ב-2016 מונה למפקד זרוע היבשה של צבא ליטא. 

ב-25 ביולי 2019 מונה לראש ההגנה (מקביל לרמטכ"ל) של ליטא.

## קישורים חיצוניים

* ולדמארס רופשיס באתר נאט"ו

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:ילידי 1967
בריגדת חיל הרגלים הממוכן זאב הברזל

**בריגדת חיל הרגלים הממוכן זאב הברזל** (בליטאית: **Mechanizuotoji pėstininkų brigada „Geležinis Vilkas“**) היא בריגדת חיל רגלים ממוכן של צבא ליטא.

## היסטוריה
הבריגדה הוקמה ב-6 ביוני 1992. היא נקראת על שמו של "זאב הברזל" המיתולוגי שנגלה בחלומו של הדוכס גדימינאס וסימן לו את המקום עליו תוקם העיר וילנה.

הבריגדה היא היחידה הגדולה ביותר של הצבא הליטאי, והיא מהווה את תרומתה של ליטא לברית נאט"ו. הבריגדה מחולקת לשבעה גדודים אשר פזורים ברחבי ליטא. כל אחד מהגדודים נקרא על שם דמות חשובה מההיסטורי הליטאית מההיסטוריה הליטאית. גדודי הבריגדה הם:
* גדוד ההוסרים הממוכן המלך מינדאוגאס
* גדוד האולאנים הממוכן הדוכסית הגדולה בירוטה
* גדוד הרגלים הממוכן הדוכס הגדול אלגירדאס
* גדוד הרגלים הממוכן הדוכס ואידוטאס
* גדוד הארטילריה הגנרל רומואלדס גיידראיטיס
* גדוד הלוגיסטיקה
* קבוצת הקרב של נאט"ו

## קישורים חיצוניים

* 

* בריגדת חיל הרגלים הממוכן זאב הברזל

קטגוריה:ליטא: צבא וביטחון
קטגוריה:בריגדות וחטיבות
ארמן גיומן

**ארמן גיומן** (בצרפתית: **Armand Guillaumin**; 16 בפברואר 1841 – 26 ביוני 1927) היה צייר צרפתי, מהבולטים בזרם האימפרסיוניזם.

## ביוגרפיה
ארמן גיומן נולד בפריז בשנת 1841, וגדל במולן. ב-1857 הגיע לפריז על מנת לעבוד בחנות בבעלות דודו ובערב למד ציור. ב-1861 החל ללמוד ב-Académie Suisse (בית ספר פריזאי לאמנות) שם פגש את פול סזאן וקאמי פיסארו והם הפכו לידידים. החבורה הציגה את עבודותיה ב"סלון הדחויים" בשנת 1863. בהמשך הציג את עבודותיו בתערוכות נוספות של "החברה בע"מ של אומנים, ציירים, פסלים ואמני תחריט" לרבות תערוכה ראשונה בשנת 1874 הידועה כסלון האימפרסיוניסטי הראשון.

החל משנת 1860 גיומן עבד בחברת הרכבות הצרפתית, לכן לא יכל לעזוב את פריז לתקופות ארוכות. רוב ציורי הנוף שלו בשנים אלו מתארים את העיר וסביבתה.

בשנת 1886 התיידד עם וינסנט ואן גוך. אחיו, סוחר האמנות תאו ואן גוך, מכר כמה מעבודותיו. בשנות ה-80 של המאה ה-19 הסטודיו של גיומן היה מקום המפגש של פול גוגן, ז'ורז' סרה ואמנים נוספים. בעקבות ההכרות עם סרה הוא החל לצייר בסגנון פוינטיליזם. בשנת 1891 זכה פעמיים בהגרלות בסכומי כסף גדולים, עזב את עבודתו והקדיש את עצמו לציור. הוא צייר באזור Crozant באקיטן החדשה ובאוברן.

בשנות ה-90 של המאה ה-19 גיומן הציג במספר תערוכות יחיד בגלריות של פריז. כיום 48 מציוריו הם חלק מהאוסף של מוזיאון ד'אורסה, מספר ציורים מוצגים במוזיאון טייט בריטניה ובמוזיאונים נוספים בארצות הברית, יפן וישראל.

גיומן ידוע בעיקר בציורי נוף. הוא נחשב לנציג בולט של אסכולת ציורי הנוף École de Crozant.

גיומן נפטר בשנת 1927 בעיר אורלי על יד פריז.

## גלריה

קובץ:Armand Guillaumin - River Scene - Google Art Project.jpg|תמונת נהר, מוזיאון ישראל
קובץ:Guillaumin_Armand_The_Seine.jpg|נהר הסן (1867)
קובץ: Guillaumin_SoleilCouchantAIvry.jpg|שקיעת השמש (1873)
קובץ:Agay_by_Jean-Baptiste_Armand_Guillaumin,_Bass_Museum_of_Art.jpg|נוף של אגה (1901)
קובץ:MuMA_-_Guillaumin_-_Paysage_de_neige_à_Crozant.JPG|נוף (1895)
קובץ: Paul_Cézanne_-_Portrait_de_G_-_original-etching.jpg|פול סזאן (1873)


## קישורים חיצוניים

* 
* 
* ביוגרפיה

קטגוריה:ציירים צרפתים
קטגוריה:ציירים אימפרסיוניסטים צרפתים
קטגוריה:צרפתים שנולדו ב-1841
קטגוריה:צרפתים שנפטרו ב-1927
MDN Web Docs

ממוזער|ימין|טקסט=קישור|קישור
**MDN Web Docs**, בעבר **Mozilla Developer Network**, הוא מאגר תיעוד ומשאב למידה עבור מפתחי אתרים. הוקם על ידי מוזילה בשנת 2005 כמקום מאוחד לתיעוד על תקני אינטרנט פתוחים, פרויקטים של מוזילה עצמה ומדריכי מפתחים.

התוכן של MDN Web Docs מתוחזק על ידי Mozilla, עובדי גוגל ומתנדבים (קהילת מפתחים וכותבים טכניים). הוא מכיל גם תוכן שנתרם על ידי מיקרוסופט, גוגל וסמסונג, שבשנת 2017 הודיעו שהם יסגרו את פרויקטי התיעוד שלהם ויעבירו את כל התיעוד שלהם ל-MDN Web Docs. הנושאים כוללים HTML5, JavaScript, CSS, ממשקי API של אינטרנט, Django, Node.js, WebExtensions, MathML ואחרים. 

## היסטוריה
בשנת 2005, תאגיד Mozilla התחיל את הפרויקט תחת השם Mozilla Developer Center. תאגיד מוזילה עדיין מממן שרתים ומעסיק צוות עובדים על הפרויקטים.

התוכן הראשוני לאתר סופק על ידי DevEdge, עבורו קיבלה קרן מוזילה רישיון על ידי AOL. האתר מכיל כעת שילוב של תכנים שהועברו מ-DevEdge ו-mozilla.org, כמו גם תוכן מקורי ועדכני יותר. תיעוד הועבר גם מ-XULPlanet.com.

ב-3 באוקטובר 2016, דפדפן Brave הוסיף את Mozilla Developer Network כאחת מאפשרויות ברירת המחדל של מנועי החיפוש שלו. 

בשנת 2017, MDN Web Docs הפך לתיעוד המאוחד של טכנולוגיית האינטרנט עבור גוגל, סמסונג, מיקרוסופט ומוזילה.  מיקרוסופט החלה להפנות דפים מ-MSDN ל-MDN. 

בשנת 2019, מוזילה החלה בבדיקת בטא של אתר קורא חדש עבור MDN Web Docs שנכתב ב-React (במקום jQuery ; חלק מהפונקציונליות של jQuery הוחלפה בספריית Cheerio). האתר החדש הושק ב-14 בדצמבר 2020. מאז 14 בדצמבר 2020, כל התוכן הניתן לעריכה מאוחסן במאגר git המתארח ב-GitHub, שבו התורמים פותחים בקשות לשינויים ודנים בשינויים.

ב-25 בינואר 2021, הושק ארגון Open Web Docs (OWD) כישות פיסקלית ללא מטרות רווח לאיסוף כספים לפיתוח MDN. נכון למרץ 2022, התורמים הפיננסיים המובילים של OWD הם Microsoft, Google, Facebook, Coil ו-Igalia. 

## קישורים חיצוניים

* 

* MDN בת 10: ההיסטוריה של MDN

## הערות שוליים

קטגוריה:אתרי אינטרנט שהושקו ב-2005
קטגוריה:מוזילה
אוניברסיטת לוקסמבורג

**אוניברסיטת לוקסמבורג** (בצרפתית: **Université du Luxembourg**; בגרמנית: **Universität Luxemburg** ; בלוקסמבורגית: **Université Lëtzebuerg**) היא אוניברסיטת המחקר הציבורית היחידה בלוקסמבורג.. לאוניברסיטה שלושה קמפוסים: קמפוס בלבל, קמפוס קירכברג וקמפוס לימפרסברג.

במרץ 2021 למדו באוניברסיטה 6,783 סטודנטים, עבדו כ־2,245 עובדים ולימדו כ־1,420 איש (מתוכם 283 פרופסורים). בשנה זו 950 איש התמיינו למסלולי דוקטורט. בשנה זו 51% מהסטודנטים באוניברסיטה הגיעו מחוץ ללוקסנבורג.

אוניברסיטת לוקסמבורג נוסדה בשנת 2003 באמצעות שילוב של ארבעה מכוני חינוך ומחקר קיימים: המרכז האוניברסיטאי, Institut supérieur d'études et de recherches pédagogiques, Institut supérieur de technologie, ו-Institut d'études éducatives et sociales.

בשנת 2020, חוקרי האוניברסיטה פרסמו 2,104 פרסומים. במרץ 2021, לאוניברסיטת לוקסמבורג היו 1,000 פרויקטי מחקר.
ממוזער| הבניין הראשי של קמפוס אוניברסיטת לוקסמבורג בלימפרטסברג

## מבנה אקדמי
האוניברסיטה מנוהלת על ידי מועצת נגידים, רקטור ומועצת האוניברסיטה.

האוניברסיטה מציעה ארבעה עשר מסלולים לתואר ראשון, שבכולם נדרש סמסטר אחד לפחות מחוץ ללוקסמבורג. נוסף על כך, האוניברסיטה מציעה 42 מסלולים לתארים מתקדמים ו־16 קורסי הכשרה מקצועית.

האוניברסיטה היא רב לשונית. הקורסים נלמדים בדרך כלל בשתי שפות: צרפתית ואנגלית או צרפתית וגרמנית. חלק מהקורסים נלמדים בשלוש השפות וחלק מהקורסים נלמדים במלואם באנגלית.

באוניברסיטה שלוש פקולטות ושלושה מרכזים בינתחומיים:
* הפקולטה למדע, טכנולוגיה ורפואה
* הפקולטה למשפטים, כלכלה ומנהל עסקים
* הפקולטה למדעי הרוח, החינוך והחברה.
* המרכז הבינתחומי לביטחון
* מרכז לוקסמבורג למערכות ביורפואה
* מרכז לוקסמבורג להיסטוריה עכשווית ודיגיטלית.

## דירוג אקדמי
בשנת 2021, *[[U.S. News & World Report|US News & World Report]]* דירג את אוניברסיטת לוקסמבורג במקום ה־653 באוניברסיטאות הטובות ביותר בעולם ובמקום ה־227 מבין האוניברסיטאות האירופיות.

דירוג Times Higher Education דירג את אוניברסיטת לוקסמבורג במקומות 201–250.

בשנת 2020 דירוג שנגחאי דירג את אוניברסיטת לוקסמבורג במקומות 601–700.

## קישורים חיצוניים

* 

* האתר הרשמי (בצרפתית)
* אתר רשמי (בגרמנית)
* אתר רשמי (באנגלית)

## הערות שוליים

קטגוריה:תחזוקה - ציטוט: url-status
קטגוריה:לוקסמבורג (עיר): מבנים
לוקסמבורג
אניק ז'ירארדן

**אניק ז'ירארדן** (בצרפתית: **Annick Girardin** נולדה ב-3 באוגוסט 1964) היא פוליטיקאית צרפתייה מהמפלגה הרדיקלית של השמאל אשר שימשה כשרת השירות הציבורי בין השנים 2016–2017, כשרת הטריטוריות שמעבר לים בין 2017–2020, וכשרת הימייה בין 2020–2022.

## ביוגרפיה
ז'ירארדן נולדה בסן-מלו ב-3 באוגוסט 1964. ילדותה עברה עליה בסן-פייר. היא הצטרפה למפלגה הרדיקלית, ובמרץ 2000 נבחרה כחברה במועצה הטריטוריאלית של סן-פייר ומיקלון. היא כיהנה בתפקיד ברציפות עד אפריל 2016. במקביל, היא שימשה לתקופה קצרה בין מרץ 2001 לפברואר 2002 כחברה במועצה העירונית של סן-פייר. ב-9 ביוני של אותה שנה היא ניסתה להיבחר לאספה הלאומית מטעם מחוז הבחירה הראשון של סן-פייר ומיקלון. היא העפילה לסיבוב השני ב-16 ביוני אולם לא נבחרה.

ב-20 ביוני 2007 היא נבחרה לראשונה לאספה הלאומית. ב-9 באפריל 2014 היא מונתה למזכירת הארגון הבין-לאומי לפרנקופוניה. לצורך כך, ב-9 במאי היא התפטרה מחברותה באספה הלאומית. קתרין פן מונתה למחליפתה כנציגת מחוז הבחירה הראשון של סן-פייר ומיקלון, אולם עוד באותו היום הודיעה פן על התפטרותה בשל בעיות בריאותיות. במחוז אורגנו בחירות בזק, וז'ירארדן הגישה שוב את מועמדותה מטעם המפלגה הרדיקלית של השמאל. היא ניצחה בבחירות, וב-30 ביוני נכנסה שוב לאספה הלאומית. היא החזיקה בתפקיד חודש אחד בלבד לפני שהתפטרה בשנית ופינתה את מקומה לסטפן קלרו.

ב-11 בפברואר 2016 היא מונתה לשרת השירות הציבורי בממשלתו של מנואל ואלס. ב-17 במאי 2017 היא מונתה לשרת הטריטוריות שמעבר לים בממשלתו של אדואר פיליפ. ב-6 ביולי 2020 היא עברה לכהן כשרת הימייה בממשלתו של ז'אן קסטקס.

## קישורים חיצוניים
* 

קטגוריה:שרי ממשלת צרפת
קטגוריה:פוליטיקאים צרפתים
קטגוריה:צרפתיות שנולדו ב-1964
קטגוריה:צרפתים שנולדו ב-1964
יוסף בן דוד אבן יחיא

**יוסף בן דוד אבן יַחְיָא**, (1494–1539) היה רב ומפרש המקרא.

## תולדות חייו
רבי יוסף נולד בפירנצה בשנת 1494 להוריו שגלו מפורטוגל וספרד לאיטליה. אביו היה רב, דיין, מדקדק, ופילוסוף, והשתייך למשפחת יחיא המיוחסת. רבי יוסף גדל והתחנך בבית הוריו בעיר אימולה. למד בנערותו בישיבת רבי יהודה מינץ בפאדובה, והיה לתלמיד מבין בדינים והלכות. בהגיעו לפרקו נשא לאישה את אביגיל בת דודתו. מאז עסק בפירוש המקרא, ובמקביל במדינאות ובמסחר. נחשב לאחד מגדולי החכמים של תקופתו.

נפטר בשנת 1539, ובמצוותו, כעשר שנים לאחר מותו שלחו בניו את עצמותיו לא"י, ורבי יוסף קארו התעסק בקבורתו בצפת.
לרבי יוסף ואשתו נולדו שלשה בנים וארבע בנות, מהם התפרסם רבי גדליה אבן יחיא, מחבר ספר "שלשלת הקבלה".
שמאל|ממוזער|250px|דף שער מספרו, "תורה אור", מהדורת 1538

;חיבוריו:
* פירוש חמש מגילות
* פירוש תהלים
* פירוש משלי
* פירוש איוב
* פירוש דניאל
* פירוש עזרא
* פירוש דברי הימים
* תורה אור - ספר אמונה
* דרך חיים - על המדרש (נותר מקצתו בכתב יד)
* נר מצווה - על המצוות (לא נשתמר)
פירושיו למקרא הודפסו לראשונה בבולוניה בשנת 1538, ובשנת 1724 צורפו לספר מקראות גדולות "קהלות משה" שיצא לאור באמסטרדם.

## קישורים חיצוניים
* הערך יוסף בן דוד אבן יחיא באנציקלופדיה היהודית
* פירוש חמש מגילות באתר HebrewBooks
* תורה אור, דפוס בולונייא, שנת רצ"ח (1538). באתר HebrewBooks

## הערות שוליים

קטגוריה:נפטרים ב-1534
קטגוריה:רבנים איטלקים
קטגוריה:אישים שהועלו לקבורה בארץ ישראל
קטגוריה:יהודים הקבורים בבית הקברות בצפת
האטיי (נפה)

**נפת האטיי** (בטורקית: **Hatay ili**) היא הנפה הדרומית ביותר מבין נפות טורקיה. היא ממוקמת כמעט כולה מחוץ לאנטוליה, לאורך החוף המזרחי של הים הלבנטיני. הנפה גובלת בסוריה מדרום וממזרח, ומצפון בנפות אדנה ואוסמניה. הנפה היא חלק ממישור צ'וקורובה, ובירתה המנהלית היא אנטקיה.

הריבונות על הנפה נותרה שנויה במחלוקת בין טורקיה לסוריה השכנה, שטוענת כי לנפה היה רוב ערבי דמוגרפי, והופרדה ממנה כנגד הוראות המנדט הצרפתי על סוריה בשנים שלאחר כיבוש סוריה על ידי צרפת לאחר מלחמת העולם הראשונה. למרות שהמחלוקת על האטיי בין שתי המדינות נותרה בדרך כלל שלווה, סוריה מעולם לא ויתרה רשמית על תביעותיה כלפיה ועדיין מציגה אותה בגבולה במפות רשמיות.

במהלך מלחמת האזרחים בסוריה, הנפה חוותה זרם של פליטים. לפי נתונים רשמיים, נכון ל-21 באפריל 2016 שכנו במחוז 408,000 פליטים סורים.

רעידת האדמה שאירעה בשנת 2023 הובילה להרס רב במחוז ולמותם של למעלה מ-7,000 איש. שדה התעופה האטיי, שפעל בנפה, נפגע קשות ונסגר לפעילות.

## ראו גם
* מישור צ'וקורובה
* צינור הנפט באקו-טביליסי-ג'ייהאן
* מדינת האטיי

## קישורים חיצוניים

* 

## הערות שוליים

האטיי (נפה)
קטגוריה:גבול טורקיה–סוריה
קטגוריה:יחסי טורקיה–סוריה
Devil (שיר של שיינדאון)

"**Devil**" הוא שיר של להקת הרוק האמריקאית, שיינדאון. השיר היה הסינגל המוביל מתוך אלבום האולפן השישי שלהם, *[[Attention Attention]]*. ביוני 2018 הגיע השיר למקום הראשון במצעד הרוק המיינסטרימי של הבילבורד, והיה בכך לשיר ה-12 של שיינדאון שמגיע להישג.

ב-9 בינואר 2020 זכה השיר למעמד תקליטון זהב מטעם איגוד תעשיית ההקלטות האמריקאי.

## רקע
השיר יצא לאור ב-7 במרץ 2018, כסינגל הראשון מתוך אלבומה השישי של הלהקה, *Attention Attention*. במקביל יצא גם הווידאו קליפ לשיר, שכלל גם את הפתיח לאלבום ("The Entrance"). את הקליפ ביים ביל יוקיך שביים גם את כל יתר הקליפים מאותו האלבום, כמו גם את הסרט שיצא בעקבות האלבום. השיר נכלל בפסקול של המשחק "WWE 2K19" לאחר שנבחר על ידי המתאבק ברון קורבין. בנוסף נכלל השיר בטריילר הקולנועי למשחק "Apex Legends".

## נושא וכתיבה
המגזין "אלטרנטיב פרס" תיאר את השיר כ"צלילה עמוקה אל לב לבו של הפחד". האלבום *Attention Attention* הוא אלבום קונספט המתאר את ההתקדמות של האדם משהות בחלל אפל ושלילי, עבודה על הבעיות שהוא חווה ובסופו של דבר התקדמות ומהפך לאדם חיובי יותר. השיר "Devil" הוא הרצועה השנייה באלבום, והשיר הראשון באלבום (הרצועה שלפניו היא פתיח קצר), כלומר זהו השיר השלילי ביותר באלבום. הסולן, ברנט סמית, הרחיב על משמעות השיר:

מבחינה מוזיקלית, המגזין "Loudwire" תיאר את השיר כ"בעל איכות קיר סאונד צפוף, פראזת פורטמנטו [sliding] בגיטרה וביט לא מאוזן [off kilter beat], מקהלה ברקע, ושכבות מרקמים של סינתסייזר, פסנתר וגיטרה".

## משתתפים
**שיינדאון**
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

## מיקומי שיא

## פרסים ומועמדויות

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירים על השטן
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
סמיר סמאילגיץ'

**סמיר סמאילגיץ**' (באלבנית: **Semir Smajlagić**; נולד ב-18 בספטמבר 1998 בזניצה שבבוסניה והרצגובינה) הוא כדורגלן בוסני המשחק בעמדת החלוץ בקביליה.

## קריירת מקצונית
סמיר סמאילגיץ' החל את להתאמן בקבוצת נוער של סרייבו והמשיך לקבוצת בוגרים. במחצית השנייה של עונת 2017/18 הוא חתם במועדון הסלובני גוריצה. תקופה מסוימת הוא שיחק בהשאלה ובשנת 2021 חזר לגוריצה במדיה שיחק בסך הכול 50 משחקים.

לפני תחילת עונת 2021 הוא חתם באסטנה. הוא לכה איתה להצלחה וב-2 בינואר 2022 אסטנה הודיעה כי הוא עזב את המועדון בהסכמה הדדית.

עוד במהלך עונת 2022 סמאילגיץ' חתם בקבוצת "נסאף קארצ'י" שמשחקת בליגת העל האוזבקית.

בשנים 2016/17 הוא שיחק מספר פעמים בנבחרת בוסניה לנוער.

## קישורים חיצוניים

## הערות שוליים

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:כדורגלני סרייבו
קטגוריה:כדורגלני גוריצה
קטגוריה:כדורגלני אסטנה
קטגוריה:כדורגלני קיזילז'אר
קטגוריה:כדורגלני ראדניצ'קי ניש
קטגוריה:ספורטאים בוסנים בסלובניה
קטגוריה:ספורטאים זרים בקזחסטן
קטגוריה:ספורטאים זרים באוזבקיסטן
קטגוריה:ספורטאים זרים באלג'יריה
קטגוריה:ספורטאים זרים בסרביה
קטגוריה:בוסנים שנולדו ב-1998
הנדריק קרולס

**הנדריק יוהאן קרולס** (בהולנדית: **Hendrik Johan Kruls**; 1 באוגוסט 1902 – 31 בדצמבר 1975) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בין 1945–1951.

## ביוגרפיה
קרולס נולד באמסטרדם ב-1 באוגוסט 1902. הוא למד באקדמיה הצבאית המלכותית ובמקביל למד משפטים באוניברסיטת אוטרכט. ב-1919 הוא התגייס לחיל התותחנים ההולנדי ולחם בשורותיו במהלך הקרב על הולנד במלחמת העולם השנייה. לאחר כניעתה של הולנד, נמלט קרולס ללונדון יחד עם ממשלת הולנד והמלכה וילהלמינה. יחד עם קצינים נוספים, הוא פעל להקמת תשתית צבאית שתוכל לתפוס את השלטון בהולנד במהירות לאחר השחרור. מיד לאחר שחרור בלגיה, הוא עזב את לונדון, והחל לפעול להקמתו מחדש של הצבא ההולנדי ולהשלטת סדר בחבלי הארץ ששוחררו בהדרגה מהכיבוש הגרמני. הוא התעלם לחלוטין מהוראות חברי הממשלה בלונדון, ונשמע אך ורק להוראות המלכה ומפקדו הישיר הנסיך ברנהרד. קרולס מינה על דעת עצמו ראשי ערים ופקידים בכירים וערך טיהורים נרחבים בשורות המשטרה והפקידות ההולנדית ודאג לסלק ולעצור משתפי פעולה עם הנאצים.

ב-13 בספטמבר 1945 הוא מונה למחליפו של הנסיך ברנהרד כמפקד העליון (מקביל לרמטכ"ל) של הכוחות המזוינים של הולנד. בתפקידו זה, הוא פעל לשיקומו מחדש של הצבא ההולנדי לאחר המלחמה. ב-1 בינואר 1949 שונתה הגדרת תפקידו ל"יו"ר מטה ההגנה המאוחד". ב-5 בינואר 1951 הוא נאלץ לעזוב את הצבא בעקבות סכסוך עם הפוליטיקאים.

לאחר שעזב את הצבא פנה לעולם העסקים, ומילא תפקידים בכירים בכמה חברות גדולות, בין היתר ב-KLM.

## קישורים חיצוניים

* הנדריק קרולס 
* הנדריק קרולס באתר הגנרלים של מלחמת העולם השנייה 

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אנשי צבא הולנדים במלחמת העולם השנייה
קטגוריה:גנרלים הולנדים
קטגוריה:קצינים בלגיון הכבוד
קטגוריה:הולנדים שנולדו ב-1902
קטגוריה:הולנדים שנפטרו ב-1975
איסלאס מריאס

**איי מריה** (בספרדית: **Islas Marías**; "**איסלאס מריאס**") הם ארכיפלג של ארבעה איים השייכים למקסיקו. הם ממוקמים באוקיינוס השקט, מאה קילומטרים מול חופי מדינת נאיאריט ו-370 קילומטרים דרומית מזרחית לקצה באחה קליפורניה. מבחינה מינהלית, האיים מהווים חלק מהממשל העירוני מוניציפלי של סן בלאס, נאיאריט. האיים שימשו כמושבת עונשין עד 18 בפברואר 2019, כאשר הנשיא אנדרס מנואל לופז אוברדור הורה על סגירת פעולתו של הכלא הפדרלי באיי מריאס.

האירופאי הראשון שגילה את האיים היה דייגו הורטאדו דה מנדוסה, בן דודו של הרנאן קורטס ב-1532, שהעניק להם את השם איי מגדלנס (Islas Magdalenas), על שם מריה מגדלנה. לא נמצאו באי עדויות למגורים קודמים של עמים ילידים.

בשנת 2010 הוגדר הארכיפלג על ידי אונסק"ו כשמורה ביוספרית.

## גאוגרפיה
האיים הם בשטח כולל (מצרפי) של 244.97 ק"מ, והאוכלוסייה הם היא של 1,116 איש. באיסלה מריה מאדרה נמצאים נכון למפקד 2005 גם כ-8,000 אסירים. שאר האיים אינם מיושבים. היישוב המרכזי הוא פוארטו באלטו, עם 602 תושבים.

האי של האם מריה, "איסלה מריה מאדרה", , הוא הגדול מבין האיים, עם שטח של 145.28 ק"מ. הוא מאכלס את כלא איסלאס מריאס, שהוקם שם ב-1905. שני האיים הגדולים הבאים הם איסלה מריה מגדלנה (70.44 ק"מ), ובהמשך דרומה, איסלס מריה קליאופאס , (19.82 ק"מ). הם נקראו על שם שלוש נשים הנקראות מרים בברית החדשה המקראית, מרים, אם ישו, מרים המגדלית ומרים אשת קלופה בהתאמה, והן מכונות ה-Tres Marias, שלוש המריות. אי קטן יותר, סן חואניטו, בשטח של 9.1 ק"מ שוכן מול החוף הצפוני של איסלה מריה מאדרה.

**האיים מפורטים מצפון לדרום בטבלה הבאה:**

## גאולוגיה
מחקרים תומכים בהשערה שאיי מריאס הם שברים של קרום יבשתי שנותרו מההפרדה של חצי האי באחה קליפורניה מהיבשת של מקסיקו. סלעים שנמצאו באיים מתכתבים עם סלעים שנמצאו סביב קאבו סן לוקאס, כמו גם פוארטו ואיארטה.

## מזג האוויר
הטמפרטורה הממוצעת של האי היא כ־30 מעלות בממוצע לאורך השנה. בחודשים אפריל, מאי ויוני הטמפרטורות חוצות לפעמים את הגבול של שלושים וחמש מעלות צלזיוס. בדצמבר, ינואר ופברואר הטמפרטורות נשארות לעיתים מתחת לעשרים וחמש מעלות. במקרים נדירים הטמפרטורה עשויה לרדת מתחת לעשרים מעלות צלזיוס. רוב הזמן מזג האוויר נשאר יבש אבל ביולי, אוגוסט וספטמבר עשויים לרדת גשם של עד 10 מ"מ. מהירות הרוח הממוצעת היא בין שנים עשר לתשעה עשר קמ"ש.

## הוריקן וילה
הוריקן וילה עבר באיסלאס מריאס ב-23 באוקטובר 2018. מרכז ההוריקנים הלאומי דיווח על "נחשול סערה מסכן חיים שמתרחש לאורך חופי איי מריאס.

## מגדלור
באיים נמצא מגדלור פעיל, הממוקם על רכס מעל פוארטו באלטו באיסלה מריה מאדרה. גובה המגדלור הוא שישים ושניים מטרים, שהם כ־30 קומות. הגלריה הראשית של המגדלור צבועה בלבן ואילו מגדל המגדלור נצבע באדום ולבן. המגדלור עשוי בטון ועם המגדלור נבנה גם בית שומר אחד גדול. הוא מאיר שני הבזקים לבנים כל 10 שניות. קוטר המגדלור הוא שבעה מטרים.

## כלא איי מריה
כלא איסלאס מריאס נבנה בשנת 1905. אחד מהאסירים היותר בולטים בכלא היה הסופר הפרוגרסיבי המקסיקני חוסה רבולטאס  שכתב את ספרו הראשון Los Muros de Agua (חומות המים, 1941) בזמן שהיה כלוא שם.

נשיא מקסיקו, אנדרס מנואל לופס אוברדור, הודיע ב-18 בפברואר 2019, כי הממשל בראשותו יסגור את הכלא הפדרלי באיסלס מאריאס, ויחליף אותו במרכז תרבותי חדש שייקרא על שמו של חוסה רבולטאס. בהצהרתו אמר כי הוא רוצה לקדם "יותר בתי ספר ופחות בתי כלא".

## קישורים חיצוניים

* 

## הערות שוליים

קטגוריה:מקסיקו: איים
קטגוריה:מקסיקו: בתי סוהר
קטגוריה:איים באוקיינוס השקט
קטגוריה:האוקיינוס השקט: ארכיפלגים
ג'יימס מקאטי

**ג'יימס ג'ון מקאטי** (באנגלית: **James John McAtee**; נולד ב-18 באוקטובר 2002) הוא כדורגלן אנגלי המשחק בעמדות הקשר והקיצוני בנוטינגהאם פורסט.

## קריירת מועדונים
מקאטי ערך את הופעתו הראשונה מול קבוצה בכירה במסגרת נבחרת הקאדטים של מנצ'סטר סיטי בתבוסה בטורניר גביע ה-EFL מול בולטון וונדררס ב-29 באוקטובר 2019. במהלך עונת 2020/2021 שיחק מקאטי גם בניצחונות ה-EFL על סקונט'ורפ יונייטד, בו שיחק נגד אחיו הגדול ג'ון ששיחק בקבוצת מנספילד טאון. ב-24 באוגוסט 2021 הוא כבש את שערו הראשון בקריירה בניצחון 0–3 על סקונט'ורפ יונייטד.

בנובמבר 2020 כבש מקאטי שער בניצחון 3–2 נגד צ'לסי בגמר הגביע האנגלי לנוער ולאחר מכן כבש שמונה שערים ותשעה בישולים בעשרים ושלוש הופעות, כאשר נבחרת הנוער של סיטי הייתה אלופת הפרמייר ליג 2 בעונת 2020/2021.

ב-21 בספטמבר 2021, מקאטי ערך את הופעת הבכורה שלו בבוגרים כמחליף של ג'וש וילסון-אסברנד בניצחון הביתי של סיטי 6–1 על וויקומב וונדררס בגביע ה-EFL. ב-21 בנובמבר 2021, מקאטי ערך את הופעת הבכורה שלו בפרמיירליג כמחליף של קול פאלמר בניצחון ביתי 0–3 על אברטון.

ב-4 ביולי 2022, מקאטי הצטרף לקבוצת שפילד יונייטד בהשאלה לעונה לצד חברו למנצ'סטר סיטי, טומי דויל. שפילד יונייטד עלתה לחצי גמר הגביע האנגלי והתמודדה מול מנצ'סטר סיטי, אך הוא לא היה רשאי לשחק בחצי הגמר מול מועדון האם שלו בגלל חוקי התחרות.

במהלך קדם העונה, מקאטי חזר לסיטי והיה חלק מהסגל של הקבוצה הראשונה שנסעה לאסיה למשחקים המקדימים. ב-11 באוגוסט 2023 הוא נכנס כמחליף של קייל ווקר בדקה ה-89 בניצחון של סיטי על ברנלי במסגרת המחזור הראשון של הפרמייר ליג לעונת 2023/2024. ב-1 בספטמבר, הוא הושאל מחדש לשפילד יונייטד לעונה אחת. ב-9 בדצמבר, מקאטי הבקיע את שער הפרמייר ליג הראשון שלו נגד ברנטפורד, שער הסולו בניצחון 1-0 של שפילד יונייטד.

בעונת 2024/2025, מקאטי חזר לסיטי והופיע בסיבוב קדם-העונה שלהם בארצות הברית. ב-1 באוקטובר 2024, מקאטי הבקיע את שערו הראשון באצטדיון האתיחאד במסגרת ליגת האלופות בניצחון 4-0 על סלובן ברטיסלבה לאחר שנכנס כמחליף של ארלינג האלנד. ב-11 בינואר 2025, מקאטי כבש את השלושער הראשון בקריירה שלו בניצחון ביתי 8-0 על סלפורד סיטי בסיבוב השלישי של הגביע האנגלי. ב-19 בינואר, מקאטי הבקיע את שער הפרמייר ליג הראשון שלו עבור מנצ'סטר סיטי, כשהבקיע את השער השישי בניצחון 6-0 מול איפסוויץ' טאון בחוץ.

ב-16 באוגוסט 2025 חתם בנוטינגהאם פורסט, תמורת 30 מיליון אירו.

## קריירה בין-לאומית
בנובמבר 2019, ערך מקאטי את הופעת הבכורה שלו בנבחרת אנגליה עד גיל 18 וכבש פעמיים בתיקו 4–4 מול נורווגיה.

ב-6 בספטמבר 2021, הוא כבש את אחד מהשערים של נבחרת אנגליה עד גיל 20 בניצחון 6–1 על רומניה.

ב-6 ביוני 2022, קיבל מקאטי את הזימון הראשון שלו לנבחרת אנגליה עד גיל 21. ב-10 ביוני 2022, מקאטי ערך את הופעת הבכורה שלו במהלך מוקדמות אליפות אירופה עד גיל 21 בעונת 2023 בניצחון 0–5 בחוץ לקוסובו.

## חיים אישיים
מקאטי הוא אחיו הצעיר של חלוץ גרימסבי טאון, ג'ון מקאטי.

סבו הוא אלן בול.

## קישורים חיצוניים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני שפילד יונייטד
קטגוריה:כדורגלני נוטינגהאם פורסט
קטגוריה:אנגלים שנולדו ב-2002
אור יזרעאלי

**אור יזרעאלי** (נולד ב-אוגוסט 1982) הוא עיתונאי ואיש תקשורת ישראלי. שימש כעורך הראשי של אתר סרוגים במשך כ-4 שנים.

## ביוגרפיה
יזרעאלי גדל בנוה דקלים שבגוש קטיף. שירת כלוחם ומפקד בגדוד שמשון. הוא בוגר מדעי החברה והרוח עם התמקדות במדעי המדינה ויחסים בינ"ל מהאוניברסיטה הפתוחה ובוגר קורס עיתונאות של מקור ראשון.

בשנת 2010 החל את דרכו העיתונאית בעיתון "גושפנקה", המקומון של גוש עציון. לאחר מכן החל לכתוב גם בעיתון הסטודנטים של האוניברסיטה הפתוחה: "אופס". שם פרסם כתבות וטור אישי.

בשנת 2012 החל ככתב מגזין ושכונות בעיתון ידיעות ירושלים. באותה שנה פרסם ספר ביכורים בשם: "עזה כמוות אהבה". סיפורים פרי עטו פורסמו גם באתר יקום תרבות.

בשנת 2013 החל לעבוד בערוץ הכנסת כתחקירן, עורך תוכן וכתב דתות. לאחר מכן מונה לכתב פוליטי-פרלמנטרי של הערוץ.

באותן שנים היה בעל טור קבוע אתר nrg ופרסם טורים באתרים שונים: סרוגים, וואלה, ניוז 1, צו פיוס ועוד.

משנת 2019 מונה לעורך הראשי של אתר סרוגים. יזרעאלי, הגיש באתר הסכת בשם: "צוללים לישראליות". בשנת 2022 דווח על סיום תפקידו באתר. לאחר מכן שימש כדובר המועצה האזורית גוש עציון מאוגוסט 2022 ועד אוגוסט 2025.

נשוי ואב לשניים, תושב תקוע.

## ספריו

* עזה כמוות אהבה,2021
* שירה לוגמים בכפית, הוצאת ביטאון שירה, 2024

## קישורים חיצוניים

## הערות שוליים

קטגוריה:אנשי תקשורת ישראלים
קטגוריה:עיתונאים ישראלים
קטגוריה:עורכים ישראלים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
גאורגי סטראנסקי

**גאורגי איוואנוב סטראנסקי** (בבולגרית: **Георги Иванов Странски**; 13 באוגוסט 1847, קאלופר, האימפריה העות'מאנית – 17 בינואר 1904, סופיה, נסיכות בולגריה) היה רופא, מהפכן, דיפלומט ופוליטיקאי בולגרי, אשר בשלהי המאה ה-19 כיהן כשר החוץ ושר הפנים של נסיכות בולגריה.

## קורות חייו
גאורגי סטראנסקי נולד בעיירה קאלופר הסמוכה לקרלובו. ב-1864 עבר לבוקרשט, וב-1874 הוסמך כדוקטור לרפואה באוניברסיטת בוקרשט. לאחר סיום לימודיו הועסק כרופא בבוזאו ובבוקרשט. הוא התיידד עם המהפכן הבולגרי חריסטו בוטב והפך לפעיל למען שחרור בולגריה מהעות'מאנים. במהלך המלחמה העות'מאנית-רוסית (1877–1878) שירת כרופא צבאי בצבא ממלכת רומניה. לאחר המלחמה שירת כרופא מחוזי בפלבן ובהמשך כיהן כחבר האספה הלאומית הבולגרית הראשונה. לאחר מלחמת בולגריה–סרביה (1885) נשלח כנציג הדיפלומטי הבולגרי לממלכת סרביה. בין 1887–1894 כיהן כשר הפנים של נסיכות בולגריה בממשלתו של קונסטנטין סטואילוב, ובין 1887–1890 כיהן כשר החוץ של נסיכות בולגריה בממשלתו של סטפן סטאמבולוב. סטראנסקי כיהן כחבר האספה הלאומית עד 1893.

בהמשך, חסר סטראנסקי לעסוק ברפואה. בין 1897–1899 ניהל בית חולים בסופיה, ובין 1899–1900 היה רופא מחוזי ברוסה. בין השנים 1900–1904 כיהן כמנהל משרד מבקר הכספים של הנסיכות. גאורגי סטראנסקי החל לעולמו ב-1904. בית החולים האוניברסיטאי בפלבן  נושא את שמו.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:רופאים בולגרים
קטגוריה:דיפלומטים בולגרים
קטגוריה:ילידי 1847
קטגוריה:נפטרים ב-1904
תומאס הית'

**תומאס ליטל הית**' (באנגלית: **Thomas Little Heath**; 5 באוקטובר 1861 – 16 במרץ 1940) היה מתמטיקאי, מתרגם והיסטוריון של המתמטיקה היוונית העתיקה. הוא תרגם את עבודותיהם של אוקלידס, אפולוניוס וארכימדס לאנגלית. תרגומו של 13 ספרי יסודות מוכר ופופולרי בקרב ההיסטוריונים של המתמטיקה היוונית.

## ביוגרפיה
הית' נולד בכפר בלינקולנשייר, אנגליה לאביו החקלאי סמואל הית'. למד בטריניטי קולג', קיימברידג'.

נפטר באשטיד, סארי, אנגליה. הוא נישא למוזיקאית אדה מארי תומאס ב-1914 והיו להם ילד, ג'פרי תומאס הית', וילדה, ורוניקה מארי הית'. לבנו ג'פרי היו 6 ילדים.

## פרסומיו
הית' היה ידוע בעבודתו על המתמטיקה היוונית, וכתב עליה מספר ספרים.
* דיופנס מאלכסנדריה: מחקר בהיסטוריה של האלגברה היוונית, הוצאת אוניברסיטת קיממברידג', 1885
* 13 ספרי האלמנטים של אוקלידס, הוצאת אוניברסיטת קמבריג, 1908
* היסטוריה של המתמטיקה היוונית, בשני חלקים, אוקספורד: הוצאת קלרנדון, 1921

## קישורים חיצוניים

* 
* 

קטגוריה:מתמטיקאים אנגלים
קטגוריה:היסטוריונים של המתמטיקה
קטגוריה:בעלי תואר דוקטור מאוניברסיטת קיימברידג'
קטגוריה:אנגלים שנולדו ב-1861
קטגוריה:אנגלים שנפטרו ב-1940
מאיר די בוטון

**רבי מאיר די בוטון** או **מהר"ם די בוטון** (נפטר בי"ג בשבט ה'ת"ט, 1649) היה רב, פוסק וראש ישיבה במאה ה-17 בשאלוניקי ובגאליפולי ובעל שו"ת מהר"ם די בוטון.

## ביוגרפיה
נולד בשאלוניקי בסביבות 1575 לאברהם די בוטון, מחבר שו"ת לחם רב ולחם משנה על משנה תורה לרמב"ם. למד תורה מפי אביו. כיהן כרב בגליפולי ולימד שם תורה כראש הישיבה בעיר, שם למדו בין היתר חותנו רבי ישי, רבי גרשון מוטאל, שמביא שמועות ממנו ורבי שלמה אלגאזי. התכתב בהלכה עם חכמי דורו, וביניהם רבי חיים בנבנישתי, מחבר ספר כנסת הגדולה, שמחזיק מהוראותיו ופוסק לפיהן באומרו "מכל מקום כבר הורה זקן" והרב משה בנבנשת, מחבר ספר פני משה, שמכנה אותו "הרב המובהק". המהרי"ט, באופן יוצא דופן, מפליג מאד בשבחו כשכותב לו תשובה:

התכתב גם עם רבי חיים שבתי, עם רבי יהושע רפאל בנבנישתי, שמפליג גם הוא בשבחו של הרב די בוטון. רבי שמואל אבן וילייסיד הסכים לפסקיו וכתב . תחת הנהגתו הייתה הישיבה בגליפולי לאחד ממרכזי התורה הגדולים באימפריה העות'מאנית

נפטר בגליפולי בי"ג בשבט ה'ת"ט (1649) ונקבר בה. על ציונו נכתב:

רבי ישעיה, בנו של המהרי"ט, שכנראה היו ביניהם קשרי משפחה, הספיד אותו בקהילת קודש גירוש בקושטא. בתו נשאה לתלמידו, רבי ישי אלמולי. גיסו היה רבי יוסף ששון, שעבר גם הוא לגליפולי ונספד על ידי רבי מאיר.

## חיבוריו
ממוזער|שער ספר שו"ת מהר"ם די בוטון, אזמיר הת"ך
כתב חידושים רבים, אך הם נגנבו, כעדותו של חתנו בהקדמתו לספר השו"ת.
* **שו"ת מהר"ם די בוטון** (אזמיר ה'ת"ך) - שאלות ותשובות, חידושים על הש"ס ועל לשונות הטור את הספר הגיה והביא לדפוס חתנו ותלמידו הרב ישי אלמולי שגם חידש והגיה בספר. יצא במהדורות צילום רבות, ומחדש בירושלים בשנת תשפ"א בתוספת תשובות מכתב ידו. בספר גם תשובות מחכמי דורו, מהמהרי"ט, מרבי שמואל אבן וילייסד ורבי שמואל הלוי. מסימן ס"ד נדפסו חידושים ותשובות ארוכות לתירוץ קושיות בספר לחם משנה לאביו ועוד. בספר הערות מאת
* **הגהות על הטור** נדפסו בסוף ספר כנסת הגדולה לרבי חיים בנבנישתי.
* פסקים נוספים שלו מופיעים בתשובות חכמי דורו.

## לקריאה נוספת
* **שו"ת מהר"ם די בוטון**, הוצאת זיכרון אהרון (ירושלים תשפ"א), מבוא ותולדות.
* **שם הגדולים**, מערכת גדולים, ערך רבי מאיר די בוטון
* דנית גל, הקהילה היהודית בגליפולי בין השנים 1453–1700, אוניברסיטת תל אביב, 1997. Dissertation.

## קישורים חיצוניים
* 
* Bornstein-Makovetsky, Leah. "".  In *Encyclopedia of Jews in the Islamic World Online*, (Brill, 2010) 

## הערות שוליים

קטגוריה:סלוניקי: רבנים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:ראשי ישיבה
קטגוריה:מחברי ספרי שו"ת: ראשוני האחרונים
קטגוריה:נפטרים ב-1649
בית הקשתות

ממוזער|בית הקשתות פארק קנדה תמונה פנימית
**בריכת הקשתות** בפארק אילון קנדה היא בריכה שאוגרת בתוכה מים מבאר סמוכה המחוברת על ידי אמת מים עתיקה. האתר שוכן בקרבת היישוב מבוא חורון (אפשר להגיע ברכב דרך כביש כורכר שיוצא מהכביש למבוא חורון המכונה "דרך בורמה הירדנית"). בחורף ולאחר הגשמים עומק הבריכה מגיע ל־1.7 מטר. 

## היסטוריה

## כיום
במקום קיימות שתי בריכות, האחת רדודה ושוכנת מחוץ למבנה, והשנייה עמוקה ומקורה בארבע קשתות ביזנטיות, בריכה זו מתמלאת מאמת המים הסמוכה לה.

בשנת תשע"ד בעקבות פגעי מזג האוויר נפלו כמה אבנים מהקשתות, עקב הפגיעה במבנה ההיסטורי ומחשש לנפילת הקשתות בשנת תש"פ האתר שופץ על ידי קק"ל.

## קישורים חיצוניים

* בית הקשתות ליד מבוא חורון, באתר "בא לי לטייל"

קטגוריה:עמק איילון
קטגוריה:מבוא חורון
קטגוריה:ישראל: מעיינות
קטגוריה:לטרון
אוליבייה ורדון

**אוליבייה ז'אק ורדון** (בצרפתית: **Olivier Jacques Verdon**; נולד ב-5 באוקטובר 1995) הוא כדורגלן בניני המשחק בעמדת הבלם בלודוגורץ ראזגרד.

## קריירת מועדונים
ורדון התחיל את הקריירה שלו במחלקת הנוער של אנגולם מהליגה החמישית בצרפת. בקיץ  הצטרף לקבוצת המילואים של בורדו מהליגה הרביעית. ב-19 בנובמבר 2017 ערך את הופעת הבכורה שלו בקבוצה הבוגרת בתיקו 1-1 נגד אולימפיק מרסיי.

בקיץ  ורדון חתם בסושו מהליגה השנייה. ב-26 באפריל 2019 הבקיע את שער הבכורה שלו בליגות המקצועיות בניצחון 0–2 נגד גזלק אז'אקסיו.

בקיץ  עזב את צרפת וחתם בדפורטיבו אלאבס מליגת העל הספרדית וכעבור כחודשיים הושאל לאויפן מליגת העל הבלגית במדיה שיחק עונה אחת.

ב-4 בספטמבר 2020 הושאל ללודוגורץ ראזגרד מליגת העל הבולגרית. ב-1 באוקטובר ערך את הופעת הבכורה שלו בזירה האירופית בניצחון 0–2 נגד דינמו ברסט במסגרת פלייאוף מוקדמות הליגה האירופית. ב-13 בדצמבר 2021 הבקיע את שער הבכורה שלו במועדון בהפסד 3–5 לפירין בלגואבגרד.

## קריירה בינלאומית
בשנת  ורדון הודיע כי בכוונתו לייצג את בנין, בזכות העובדה כי אמו ילידת המדינה. ב-24 במרץ 2017 ערך את הופעת הבכורה שלו בנבחרת בנין בהפסד 0–1 ל.

נכלל בסגל הנבחרת לטורניר גביע אפריקה לאומות 2025.

## תארים
; לודוגורץ ראזגרד
*ליגת העל הבולגרית: , 
*הסופר קאפ הבולגרי: 

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים בנינים
קטגוריה:בלמי כדורגל צרפתים
קטגוריה:בלמי כדורגל בנינים
קטגוריה:כדורגלני בורדו
קטגוריה:כדורגלני סושו
קטגוריה:כדורגלני דפורטיבו אלאבס
קטגוריה:כדורגלני אויפן
קטגוריה:כדורגלני לודוגורץ ראזגרד
קטגוריה:כדורגלני נבחרת בנין
קטגוריה:ספורטאים צרפתים בספרד
קטגוריה:ספורטאים צרפתים בבלגיה
קטגוריה:ספורטאים צרפתים בבולגריה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2025
קטגוריה:צרפתים שנולדו ב-1995
קטגוריה:בנינים שנולדו ב-1995
לוקאס מצ'ה

**לוקאס מצ'ה** (באנגלית: **Lukas Nmecha**; נולד ב-14 בדצמבר 1998) הוא כדורגלן גרמני המשחק בעמדת החלוץ בלידס יונייטד מהפרמייר ליג ובנבחרת גרמניה.

## קריירת מועדונים
### מנצ'סטר סיטי
במהלך טורניר כדורגל בקבוצת בית הספר היסודי שלו בוית'נשו, נבחן מצ'ה על ידי מנצ'סטר סיטי, שם שיחק במחלקות הנוער של המועדון במשך למעלה מעשור, בטרם ערך את הופעת הבכורה שלו ב-19 בדצמבר 2017 בגביע הפוטבול ליג בקבוצת הבוגרים. בהופעת הבכורה שלו הוא כבש את הפנדל השלישי עבור מנצ'סטר סיטי בניצחון שלה בדו-קרב הפנדלים על לסטר סיטי.

הוא ערך את הופעת הבכורה שלו בפרמייר ליג ב-29 באפריל 2018 נגד וסטהאם יונייטד, משחק אותו ניצחה קבוצתו 1–4.

### יציאה להשאלות
בתחילת עונת 2018/2019 הושאל לפרסטון נורת' אנד לעונה אחת. ב-11 באוגוסט 2021 ערך הופעת בכורה בהפסד 0–1 לסוונסי סיטי. ב-29 בדצמבר הוא כבש שער בכורה בתיקו 1-1 נגד אסטון וילה.

ב-3 באוגוסט 2019 הושאל מצ'ה לוולפסבורג לחצי עונה. ב-17 באוגוסט הוא ערך את הופעת הבכורה בניצחון 1–2 על פ.צ. קלן.

ב-3 בינואר 2020 הושאל לחצי עונה למידלסברו. ב-11 בינואר ערך הופעת בכורה בתיקו 2-2 נגד דרבי קאונטי.

ב-21 באוגוסט 2020 הושאל לאנדרלכט. ב-28 באוגוסט ערך הופעת בכורה בתיקו 2-2 נגד אוסטנדה. הוא כבש את שערו הראשון בניצחון 0–2 על סרקל ברוז' ב-19 בספטמבר.

הוא סיים את עונת ההשאלה עם 18 שערי ליגה ב-37 הופעות.

### וולפסבורג
ב-16 ביולי 2021 חתם בוולפסבורג. הוא כבש את שער הניצחון בהופעת הבכורה שלו בבונדסליגה בניצחון 1–2 על הרטה ברלין ב-21 באוגוסט.

### לידס יונייטד
ב-15 ביוני 2025 פורסם כי מצ'ה יצטרף ב-1 ביולי 2025 ללידס יונייטד בהעברה חופשית עם חוזה לשנתיים.

מצ'ה ערך את הופעת הבכורה במדי לידס ב-18 באוגוסט 2025 במחזור הפתיחה של הפרמייר ליג מול אברטון באלנד רואד. הוא כבש את שער הניצחון (שהיה השער היחיד במשחק) בבעיטת עונשין מ-11 מטר בדקה ה-84'.

## קריירת נבחרות
מצ'ה, שנולד בהמבורג לאם גרמנייה ואב ניגרי, גדל באנגליה, וזכאי היה לשחק בנבחרות ניגריה, גרמניה ואנגליה.

### אנגליה
באוקטובר 2014 כבש מצ'ה עבור נבחרת אנגליה עד גיל 17 נגד מקדוניה הצפונית. הוא גם נכלל בסגל נבחרת אנגליה עד גיל 19 לאליפות אירופה עד גיל 19 לשנת 2017. הוא כבש את השער היחיד במשחק בחצי הגמר מול צ'כיה וגם הבקיע שער במשחק הגמר מול פורטוגל.

ב-9 ביוני 2018 ערך מצ'ה את הופעת הבכורה בנבחרת אנגליה עד גיל 21 נגד מקסיקו.

### גרמניה
במרץ 2019 הודיע מצ'ה על כוונתו לייצג את גרמניה בנבחרות הלאומיות, ומיד זומן לנבחרת עד גיל 21. הוא ערך את הופעת הבכורה שלו בניצחון 1–2 על אנגליה ב-26 במרץ 2019. ב-6 ביוני 2021 הוא כבש את השער היחיד בניצחון 0–1 על פורטוגל בגמר אליפות אירופה עד גיל 21 לשנת 2021, וסיים את התחרות כמלך השערים עם ארבעה שערים.

הוא ערך את הופעת הבכורה שלו בנבחרת גרמניה הבוגרת ב-11 בנובמבר 2021 במשחק מוקדמות מונדיאל 2022 נגד ליכטנשטיין.

## חיים אישיים
מצ'ה, יליד גרמניה שגדל באנגליה, הוא אחיו הגדול של הכדורגלן פליקס מצ'ה.

## תארים
**נבחרת אנגליה עד גיל 19**
* אליפות אירופה עד גיל 19: 2017

**נבחרת גרמניה עד גיל 21**
* אליפות אירופה עד גיל 21: 2021

## קישורים חיצוניים

## הערות שוליים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני מנצ'סטר סיטי
קטגוריה:כדורגלני מידלסברו
קטגוריה:כדורגלני אנדרלכט
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:כדורגלני פרסטון נורת' אנד
קטגוריה:גרמנים שנולדו ב-1998
שדראק אקולו

**שדראק אקולו אבבה** (בצרפתית: **Chadrac Akolo Ababa**; נולד ב־1 באפריל 1995) הוא כדורגלן המשחק בנבחרת הרפובליקה הדמוקרטית של קונגו ובקבוצת סנט גאלן.

## קריירת מועדונים
אקולו נולד ברפובליקה הדמוקרטית של קונגו ובגיל 14 היגר עם משפחתו לשווייץ והתחיל לשחק כדורגל בפ.צ. סיון המקומית. ב־15 במאי 2014 ערך את הופעת הבכורה שלו בקבוצה הבוגרת בהפסד 2-0 לסנט גאלן.

בפברואר  הושאל לנשאטל גזמאקס מליגת האתגר השווייצרית. ב־12 במרץ 2016 הבקיע את שער הבכורה שלו בקריירה בהפסד 3-1 לפ.צ. ויל. ב־27 באפריל הבקיע שלושער בניצחון 2-4 נגד לה מון. בסיום העונה חזר לסיון והבקיע 15 שערים.

ב־10 ביולי 2017 חתם לארבע שנים בשטוטגרט מהבונדסליגה.

ביולי  הצטרף לאמיין מליגת העל הצרפתית. בפברואר  הושאל לפאדרבורן 07 מהבונדסליגה השנייה.

ב-3 ביולי 2022 אקולו חתם בסנט גאלן.

## קריירה בין־לאומית
ב־5 בספטמבר 2017 ערך את הופעת הבכורה שלו בנבחרת הרפובליקה הדמוקרטית של קונגו בתיקו 2-2 נגד . השתתף עם הנבחרת בגביע אפריקה לאומות 2019. ב־13 באוקטובר 2019 הבקיע את שער הבכורה שלו בנבחרת בהפסד 3-1 ל.

## קישורים חיצוניים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני פ.צ. סיון
קטגוריה:כדורגלני נשאטל גזמאקס
קטגוריה:כדורגלני שטוטגרט
קטגוריה:כדורגלני אמיין
קטגוריה:כדורגלני פאדרבורן 07
קטגוריה:כדורגלני סנט גאלן
קטגוריה:כדורגלני נבחרת הרפובליקה הדמוקרטית של קונגו
קטגוריה:קינשאסה: כדורגלנים
קטגוריה:ילידי 1995
עומר קולי

**עומר קולי דניאל** (באנגלית: **Omar Colley Daniel**; נולד ב-24 באוקטובר 1992) הוא כדורגלן גמביאני המשחק בעמדת הבלם בדירייה קלאב.

## קריירת מועדונים
קולי התחיל לשחק כדורגל בקבוצת הכדורגל וולידאן. בשנת  הרשם את אנשי ספורינג קנזס סיטי מה-MLS, אך העסקה נפלה עקב פערים כספיים ולקראת עונת  הצטרף לריאל דה בנג'ול.

בינואר  קולי חתם בקופס מליגת העל הפינית. ב-14 באפריל ערך את הופעת הבכורה שלו בקבוצה בתיקו 1-1 נגד מייפה. שבוע לאחר מכן, הבקיע את שער הבכורה שלו בקבוצה בהפסד 1–2 ליארו.

באוגוסט , קולי חתם על חוזה לשלוש שנים ביורגודן השוודית, שנכנס לתוקף החל מינואר . ב-22 בפברואר ערך את הופעת הבכורה שלו בקבוצה במשחק הגביע נגד אנגלהולמס.

ב-12 באוגוסט 2016 קולי טס לבלגיה לסכם את תנאיו בראסינג גנק המקומית, אך הדבר נעשה ללא ידיעת אנשי יורגודן שהגישו תביעה לפיפ"א נגד השחקן בטענה להפרת חוזה. למרות זאת יומיים לאחר מכן נסגרה עסקת מכירתו של השחקן תמורת כ-2 מיליון אירו, והפך לשחקן השלישי הכי יקר שנמכר מקבוצה שוודית. שבוע לאחר מכן, ערך את הופעת הבכורה שלו בקבוצה בניצחון 0–3 נגד לוקרן.

ב-19 ביוני 2018 הצטרף לסמפדוריה מהסרייה א' במדיה שיחק 4 וחצי שנים.

ב-9 בפברואר 2023 חתם בבשיקטש מליגת העל הטורקית.

ב-31 באוגוסט 2024 חתם בפאוק סלוניקי מליגת העל היוונית.

ב-23 ביולי 2025 הושאל לדירייה קלאב מהליגה הסעודית הראשונה.

## קריירה בינלאומית
בצעירותו, שיחק בנבחרות הנוער של גמביה והשתתף עימן באליפויות אפריקה השונות. ב-15 בדצמבר 2012 ערך את הופעת הבכורה שלו בנבחרת גמביה בתיקו 1-1 נגד .

נכלל בסגל נבחרת גמביה לטורניר גביע אפריקה לאומות 2023.

## חיים אישיים
קולי הוא מוסלמי. בשנת 2018 השתתף בעומרה במכה עם חברו לקבוצה דאז מבוואנה סמאטה.

## תארים
; ריאל דה בנג'ול
*ליגת העל הגמביאנית: 

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:בלמי כדורגל גמביאנים
קטגוריה:כדורגלני קופס
קטגוריה:כדורגלני יורגודן
קטגוריה:כדורגלני ראסינג גנק
קטגוריה:כדורגלני סמפדוריה
קטגוריה:כדורגלני בשיקטש
קטגוריה:כדורגלני פאוק סלוניקי
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בפינלנד
קטגוריה:ספורטאים זרים בשוודיה
קטגוריה:ספורטאים זרים באיטליה
קטגוריה:ספורטאים זרים בטורקיה
קטגוריה:ספורטאים זרים ביוון
קטגוריה:ספורטאים זרים בערב הסעודית
קטגוריה:ילידי 1992
חריסטו סטויאנוב

**חריסטו טודורוב סטויאנוב** (בבולגרית: **Христо Тодоров Стоянов**; 1842, סופיה, האימפריה העות'מאנית – 1 ביולי 1895, סופיה, נסיכות בולגריה) היה מהפכן, משפטן ופוליטיקאי בולגרי, אשר בשלהי המאה ה-19 כיהן כשר החוץ והדתות ושר המשפטים של נסיכות בולגריה.

## קורות חייו
חריסטו סטויאנוב נולד בסופיה. הוא סיים בית ספר תיכון באודסה. בין 1863–1864 הועסק כמורה בסופיה. ב-1868 סיים משפטים באוניברסיטת מוסקבה. בהמשך, סייע למאבקה לעצמאות הלכתית של הכנסייה האורתודוקסית הבולגרית. ב-1876 עבר סטויאנוב לסמרה והשתתף בארגון יחידות אופלצ'נצי לקראת מאבק בעות'מאנים לעצמאות בולגריה. לאחר המלחמה העות'מאנית-רוסית (1877–1878) מונה זמנית למושל הצבאי של סופיה. סטויאנוב השתלב במערכת הפוליטית של נסיכות בולגריה ונבחר לאספה הלאומית הבולגרית הראשונה. בשנים 1880, 1883 כיהן כשר המשפטים של הנסיכות וב-1886 כיהן לזמן קצר כשר החוץ והדתות של בולגריה.

במקביל, בין השנים 1879–1880, 1887–1895 כיהן סטויאנוב כנשיא בית המשפט העליון לערעורים וכפרופסור בפקולטה למשפטים באוניברסיטת סופיה. חריסטו סטויאנטוב הלך לעולמו ב-1895.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:משפטנים בולגרים
קטגוריה:ילידי 1842
קטגוריה:נפטרים ב-1895